́ тя послу́шника, да сія̂ ѡбраща́еши ча́стѣ въ мы́сли твое́й, и вся́цѣмъ тща́ніемъ подвиза́тися, є́же не сни́ти въ речє́нная а́дѡва ѕла̂я, но та́кѡ моли́тися те́плѣ бг҃ови на вся́къ де́нь и глаго́лати: бж҃е и гдс̑и всѣ́хъ! вся́кагѡ дыха́нія и душѝ имы́й вла́сть, єди́нъ исцѣли́ти мя̀ могі́й, услы́ши моле́ніе мя̀ ѻкая́ннагѡ, и гнѣздя́щагося во мнѣ̀ ѕмі́а наи́тіемъ всест҃а́гѡ и животворя́щагѡ дх҃а умертви́въ, потребѝ: и менѐ ни́ща и на́га вся́кія добродѣ́тели су́ща, къ нога́мъ ст҃а́гѡ моегѡ̀ ѻтца̀ со слеза́ми припа́сти сподо́би, и ст҃у́ю єгѡ̀ ду́шу къ милосе́рдію, є́же поми́ловати мя̀, привлецы̀